
Riigihangete " Narva Arhiivi riiulite ostmine“ avatud hankemenetluste korraldamine 
1. Asjaolud ja menetluse käik

Narva Linnavalitsuse Arhitektuuri- ja Linnaplaneerimise Amet  rekonstrueerib Linda 4.asuv 
hoone 1.ja 2. korruse ruumid arhiivihoidlaks. Hoidlaruumid varustatakse arhiiviriiulitega.
Kuna riiulite eeldatav maksumus ületab riigihanke hankemenetluse korraldamise kohustuse maksumuse siseriiklikku piirmäära, teeb Arhitektuuri- ja Linnaplaneerimise Amet ettepaneku algatada riigihangete avatud hankemenetlused riigihangete seaduses sätestatud korras. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 06.02.2013.a korraldusega nr 119-k "Riigihanke konkursikomisjoni koosseisu muutmine" moodustatud, riigihanke konkursikomisjoni esimehega.

2. Õiguslikud alused

Riigihangete seaduse (RHS) § 10 lg 1 p 2 alusel on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete mõistes on hankija.
RHS § 15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmäär asjade riigihanke korral 40 000 eurot.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.
Haldusmenetluse seaduse §2 lg 2 alusel ei kohaldu riigihankemenetlusele  haldusmenetluse seaduse sätted.       
3. Otsus

3.1. Algatada riigihanke „Narva Arhiivi riiulite ostmine“ avatud hankemenetlus vastavalt juurdelisatud riigihanke hankedokumentidele (Lisa 1).

3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks linnakeskkonna osakonna ehituse vanemspetsialist  Irene Weiss-Wendt. 

3.3. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuste esitanud pakkujatega hankelepingud.

4. Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

